**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL BĮ KLAIPĖDOS MIESTO SPORTO BAZIŲ VALDYMO CENTRO TEIKIAMŲ APGYVENDINIMO PASLAUGŲ DVIRAČIŲ TREKO KOMPLEKSO ADMINISTRACINIAME PASTATE“ PROJEKTO**

1. **Projekto rengimą paskatinusios priežastys.**

Šis sprendimo projektas parengtas, siekiant supaprastinta tvarka suteikti galimybę apgyvendinti užsieniečius ir Lietuvos Respublikos piliečius, pasitraukusius iš Ukrainos dėl Rusijos Federacijos karinių veiksmų Ukrainoje, BĮ Klaipėdos miesto sporto bazių valdymo centro (toliau – Bazių valdymo centras) Dviračių treko komplekso administraciniame pastate.

**2. Parengto projekto tikslai ir uždaviniai.**

Sprendimo projekto tikslas ir uždavinys – nustatyti, kad Bazių valdymo centro Dviračių treko komplekso administraciniame pastate gali būti teikiamos apgyvendinimo paslaugos užsieniečiams ir Lietuvos Respublikos piliečiams, pasitraukusiems iš Ukrainos dėl Rusijos Federacijos karinių veiksmų Ukrainoje, ir taip pat nustatyti šių asmenų apgyvendinimo paslaugos kainą.

**3. Kaip šiuo metu yra teisiškai reglamentuojami projekte aptarti klausimai.**

Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, kuriame numatyta išimtinė tarybos kompetencija. Viena iš tokių – kainų ir tarifų už savivaldybės biudžetinių įstaigų teikiamas atlygintinas paslaugas nustatymas.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimą, užsieniečiai ir Lietuvos Respublikos piliečiai, kurie pasitraukė iš Ukrainos dėl Rusijos Federacijos karinių veiksmų Ukrainoje, galės naudotis Bazių valdymo centro Dviračių treko komplekso apgyvendinimo paslaugomis.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

**6. Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Šiam sprendimo projektui įgyvendinti papildomų lėšų nereikia.

Dviračių treko komplekso administracinio komplekso 1 mėnesio įkainiai paskaičiuoti analizuojant 2022 m. kovo–birželio mėn. ūkines sąnaudas bendrabučiuose, kuriuose buvo apgyvendinti Ukrainos piliečiai. Apytiksliai 30% įstaigai priklausiančio ploto yra bendrabutis. Komunalinių paslaugų sąnaudos imtos 30% nuo Bazių valdymo centro paskaičiuotų sąnaudų. Bendrabutyje yra 28 lovos. Vidutiniškai mėnesiui tenka 392,39 Eur ūkinių sąnaudų. 392,39/28=14,01 vienam gyventojui per mėnesį.

*2022 m. kovo–birželio mėn. ūkinės sąnaudos Bazių valdymo centro bendrabučiuose, kuriuose buvo apgyvendinti Ukrainos piliečiai:*

|  |  |  |  |  |  |  |
| --- | --- | --- | --- | --- | --- | --- |
|  | 2022 m. kovo mėn. | 2022 m. balandžio mėn. | 2022 m. gegužės mėn. | 2022 m. birželio mėn. | Suma 4 mėn. | Suma 1 mėn. |
| **%** | **30%** | **%** | **30%** | **%** | **30%** | **%** | **30%** |
| **Kretingos g. 38** | **70,93%** |  | **70,93%** |  | **70,93%** |  | **70,93%** |  |  |  |
| šildymas | 1082,10 | 324,63 | 880,20 | 264,06 | 240,64 | 72,19 | 148,43 | 44,53 |  |  |
| elektra | 512,82 | 153,85 | 347,29 | 104,19 | 471,25 | 141,38 | 610,01 | 183,00 |  |  |
| vanduo | 105,14 | 31,54 | 63,07 | 18,92 | 317,75 | 95,32 | 205,36 | 61,61 |  |  |
| šiukšlės | 61,95 | 18,59 | 61,95 | 18,59 | 61,95 | 18,59 | 61,95 | 18,59 |  |  |
| **Iš viso:** | **1762,01** | **528,60** | **1352,51** | **405,75** | **1091,59** | **327,48** | **1025,75** | **307,73** | **1569,56** | **392,39** |

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Apgyvendinimo paslaugos kainą paskaičiavo Planavimo ir analizės skyrius.

 **9. Sprendimo projekto autorius ar autorių grupė, sprendimo projekto iniciatoriai.**

Tarybos sprendimo projektą parengė Sporto skyrius.

**10. Kiti reikalingi pagrindimai ir paaiškinimai.**

Nėra.

PRIDEDAMA: Teisės aktų, nurodytų sprendimo projekto įžangoje, išrašas, 1 lapas.

Sporto skyriaus vedėja Rasa Rumšienė